kardosdrur/scandi-wiki huggingface dataset:
Paradise City

Paradise City er det sjette nummer på det amerikanske Hard Rock band Guns N' Roses' debutalbum Appetite for Destruction.

Sangen blev udgivet som bandets 5. single (Efter Nightrain) i 1989 og nåede nr. 5 på Billboard Hot 100 Chart. Sangen er siden blevet placeret som nummer 21 på VH1's 40 Greatest Metal Songs of All Time, nr. 3 på magasinet Total Guitar's liste over The 100 greatest solos of all Time, nr. 453 på Rolling Stones' The 500 Greatest Songs of All Time. og har vundet adskillige lignende priser i årenes løb.

Slash har udtalt, at sangen var skrevet på bagsædet af en lejevogn, da de var på vej tilbage fra en koncert de havde spillet i San Francisco med bandet Rock N Riders. Han fortæller, at bandet sad på bagsædet og drak og spillede akustisk guitar, da han pludselig fandt på introen. Duff McKagan og Izzy Stradlin begyndte at spille med. Slash begyndte at nynne en melodi, og Axl Rose satte ord på: "Take me down to the Paradise City." Slash sang videre "Where the grass is green and the girls are pretty." Axl sang den første linje igen, og Slash råbte "Where the girls are fat and they've got big titties." Axl sluttede af med "Take... me... home!" Slash foretrak sin anden linje, men resten af bandet mente noget andet. Han blev overmandet, og de brugte den første linje. Bandet udviklede derefter resten af teksten i runder. Til sidst endte Slash med at finde på "main-riffet"

Nogle mener, at Paradise City handler om San Francisco og dens korruption på det tidspunkt. Nogle mener, at sangen var skrevet om Axl Rose og Izzy Stradlin's hjemby Lafayette, Indiana og det nærliggende Purdue University campus. I et 1988 interview, sagde Rose til Hit Parader Magazine, at "Verset handler om at være i junglen (Hollywood), mens omkvædet handler om at være tilbage i Midtvesten eller andet sted". Matt Sorum, har selv om han ikke var i bandet, da sangen blev skrevet, udtalt, at sangen handler om Irland.

Slash har udtalt, at dette er hans yndlings Guns N' Roses sang. Han har også indspillet en coverversion af sangen sammen ned Fergie og Cypress Hill, som er b-siden på hans Japanske single Sahara. Coverversionen er dog kun blevet udgivet på forskellige special-edditions af hans soloalbum fra april 2010.

Sange af Guns N' Roses
My Michelle

My Michelle er det syvende nummer på det amerikanske Hard Rock band Guns N' Roses' debutalbum Appetite for Destruction.

Sangen handler om en pige ved navn Michelle Young, som var en ven af bandet. Slash har kendt Young gennem hele Junior High, fordi hun tilfældigvis var Slash's første kærestes veninde. Ifølge Axl, sad han og Young sammen i en bil, da "Your Song" af Elton John blev spillet i radioen og Michelle "tilfældigvis" nævnte, at hun altid havde ønsket sig, at nogen ville skrive en sang om hende.

Axl's første forsøg på at skrive en sang var en sød og næsten romantisk sang, men den havde absolut intet at gøre med Michelles virkelige liv. Han var utilfreds med denne version og omskrev den til en sang, der var helt ærlig om hendes liv. Flere af bandets medlemmer, især Slash, udtrykte bekymring for denne version, og frygtede at den ville gære Young ked af det, fordi den var for ligefrem. Axl begyndte selv at tøve, men besluttede til sidst at vise den til hende. Det viste sig, at hun elskede sangen og den opmærksomhed hun fik. Hun var især tilfreds med sangens ærlighed, især med hensyn til hendes stofmisbrug, hendes mors død og hendes fars arbejde i pornoindustrien.

Young har i et interview sagt: "Sangen My Michelle handler om mig. Jeg kørte Axl til en koncert og "Your Song" af Elton John blev spillet i radioen. Jeg sagde til Axl, at jeg ville ønskede nogen ville skrive en smuk sang om mig... På det tidspunkt var jeg ligeglad (med teksten, der kom ud af det), fordi jeg var så fucked up, men hvad der bliver sagt (i sangen) er sandt, Min far distribuerer pornofilm og min mor er død." 

Ifølge Slash's selvbiografi, lykkedes for Michelle at blive clean og flytte til den anden ende af landet for at undslippe sin skrækkelige livsstil.

Sange af Guns N' Roses
Think About You

Think About You er det ottende nummer på det amerikanske Hard Rock band Guns N' Roses' debutalbum Appetite for Destruction.

Sangen svarer lyrisk til "Sweet Child o' Mine". Dog var Think About You skrevet af Izzy Stradlin (teksten til Sweet Child o' Mine var skrevet af Axl Rose). Dette er en af de eneste Guns N' Roses sange, hvor Stradlin spiller guitar solo.

Sangen begynder i et meget højt tempo og holder dette tempo indtil 29 sekunder før slutningen. Slutningen bygger på et riff, som er meget anderledes fra resten af sangen, og som bremser tempoet drastisk.

Sange af Guns N' Roses
Arne Vodder

Arne Vodder (16. februar 1926 – 2009) var en dansk arkitekt og designer, som regnes for en af de mest indflydelsesrige skandinaviske
møbeldesignere fra midten af 1900-tallet. 

Hans designs var stort set alle fremstillet i naturlige materialer, som rosentræ og teak – som det var på mode dengang.
I dag er Arne Vodder nok mest kendt for de små borde i rosentræ og teak, som han designede i 1950erne og 1960erne. Disse blev produceret hos Sibast Møbler.

Eksterne henvisninger 
 www.arnevodder.dk
 Arne Vodder galleri

Designere fra Danmark
Sweet Child o' Mine

Sweet Child o' Mine er det niende nummer på det amerikanske Hard Rock band Guns N' Roses' debutalbum Appetite for Destruction.

Sangen blev udgivet som bandets 3. single (Efter Welcome to the Jungle) den 20. august 1988 og er den enseste Guns N' Roses single, der har nået nr. 1 på Billboard Hot 100 Chart. Den nåede også nr. 6 på UK Singles Chart.

Sangen blev skrevet af forsanger Axl Rose, guitarist Slash og sangskriver Mikey Wiseman under en intens seks timers brainstorm efter en nytårsfest. Sangen handler om Rose's daværende kæreste og senere kone, Erin Everly.

Slash er blevet citeret for at have foragtet sangen, fordi den havde sine rødder som blot værende en "streng-skiftelses-øvelse" og en form for joke. I en VH1 udsendelse, blev det sagt, at Slash spillede riffet i en jam session som en joke. Trommeslageren Steven Adler og Slash var ved at opvarme, da Slash begyndte at spille en "cirkus melodi", samtidig med at han skar ansigter af Steven. Izzy bad Slash om at spille den igen, og Axl styrtede ovenpå for at finde en ufærdig tekst han var begyndt på at skrive til sin kæreste Erin Everly. Da Adler tilføjede trommer, blev riffet kernen i sangen. Oprindeligt var der et tredje vers i sangen. Men dette vers blev senere fjernet, fordi bandets producer, Spencer Proffer, følte, at sangen ville blive for lang. Det endelige dramatiske "breakdown" blev ikke tilføjet inden Proffer foreslog, at bandet skulle tilføje et. Bandet var enige med ham, men var ikke sikre på, hvordan det skulle gøres, og Axl begyndte at sige til sig selv: "Where do we go? Where do we go now?". Da, foreslog Spencer, at dette var hvad han skulle synge, og "Sweet Child o' Mine" var født.

I et interview med magasinet Hit Parader i 1988, sagde bassisten Duff McKagan: "Det sjove ved "Sweet Child o' Mine" er, at den var skrevet i løbet af fem minutter. Det var en af de sange, der kun havde tre akkorder. Det guitar lick Slash laver i begyndelsen var mest af alt en vittighed, og vi tænkte, "Hvad er det for en sang? Den blir ikke til noget, den vil bare være fyldstof på albumet." Og selv om den lyrisk var en meget sød og smuk sang, lavede Slash bare sjov, da han første gang spillede det lick."

Sange af Guns N' Roses
The Imaginarium of Doctor Parnassus

The Imaginarium of Doctor Parnassus er en amerikansk fantasy-film fra 2009 instrueret af Terry Gilliam og skrevet af Gilliam og Charles McKeown. Filmen følger lederen af en omrejsende teatertrup, der har lavet en aftale med djævelen og tager publikum gennem et magisk spejl for at udforske deres fantasi.

Christopher Plummer, Tom Waits, og Heath Ledger medvirker i filmen, selvom Ledgers død en tredjedel inde i indspilningsfasen forårsagede, at produktionen midlertidigt måtte udskydes. Ledgers rolle fik en ny rollebesætning bestående af Johnny Depp, Jude Law og Colin Farrell, der skildrer transformeringen af Ledgers karakter Tony mens han rejser igennem en drømmeverden. Den havde premiere den 25. december, 2009 i Danmark.

Medvirkende 
 Christopher Plummer som Doctor Parnassus: Den 1.000 år gamle leder af den rejsende teatertrup
 Heath Ledger som Tony: En mystisk outsider, der slutter sig til gruppen.
 Andrew Garfield som Anton
 Verne Troyer som Percy
 Lily Cole som Valentina: Doctor Parnassus datter.
 Tom Waits som Mr Nick
 Peter Stormare som Universets Præsident : en verdens statsmand
 Maggie Steed som Louis Vuitton Woman
 Mark Benton som Far
 Simon Day som Onkel Bob
 Paloma Faith som Sally
 Richard Riddell som Martin
 Montserrat Lombard som Sallys ven

Effekt af Heath Ledgers død 
Produktionen blev afbrudt af Heath Ledgers død i New York City den 22. januar 2008. Ledgers engagement havde været en "afgørende" del i filmens finansiering. Gilliam var formand for concept art, da han modtog et telefonopkald, der fortalte, at Ledger var død, og hans første tanke var "Filmen er forbi, så enkelt er det". Selvom produktionen blev suspenderet på ubestemt tid fra 24. januar,  var Gilliam fast besluttet på at "redde" filmen og overvejede først at benytte computer-genererede billeder til at give Heath Ledgers karakter en magisk forandring af hans udseende – måske i en anden karakter for at fastholde hans sidste arbejde i filmen - og hvis filmen blev lavet, ville den blive dedikeret til Ledger. Billedsproget ville svare til transformation-teknikken, der blev set med Brad Pitt i Benjamin Buttons forunderlige liv og der er ansat til Roy Scheider i sin udgivelse af Iron Cross efter hans død.

Til sidst blev skuespillerne Johnny Depp, Colin Farrell og Jude Law valgt til at erstatte Heath Ledger i visse scener, hvor de spillede den nye idé som omdannede versioner af Ledgers karakter, der kørte gennem magiske riger, således at filmoptagelserne med Ledger ville forblive i filmen som hans karakters udseende i den "virkelige verden" . I første omgang havde Tom Cruise udtrykt interesse for at blive inddraget som anden skuespiller for at erstatte Ledger, men Gilliam afviste ham, fordi Cruise aldrig havde været en nær ven af Ledger.: "I just wanted to keep this family – it's as simple as that [...] There were people even offering to come and help, they didn't know Heath. It had to be in the family somehow, I don't know why; it was my attitude."

Referencer

Eksterne henvisninger 

 Officielle Hjemmeside 
 

Amerikanske film fra 2009
Fantasyfilm fra USA
Engelsksprogede film
Film instrueret af Terry Gilliam
Rocket Queen

Rocket Queen er det tolvte og sidste nummer på det amerikanske Hard Rock band Guns N' Roses' debutalbum Appetite for Destruction.

I et interview med magasinet Hit Parader i Marts 1988 sagde Axl Rose: "Jeg skrev denne sang til denne pige, som ville starte et band, der skulle hedde "Rocket Queen". Hun holdt mig på en måde i live i et stykke tid. Den sidste del af sangen er mit budskab til denne person, eller hvem som helst, der kan få noget ud af den. Det er som om der er håb og en venskabelig note i slutningen af sangen. I sangen var der også noget, jeg prøvede at få til at virke med flere forskellige personer – en optaget sexscene. Det var lidt spontant, men oplagt, noget jeg havde ønsket skulle være i dette album." I hæftet til Appetite for Destruction står der en tak til en person ved navn: "Barbi (Rocket Queen) Von Greif", hvilket betyder, at hun var den pige Rose nævner i citatet. 

Slash har udtalt, at selvom Von Greif kun var atten på det tidspunkt, hun havde en notorisk ry og var "dronningen af undergrundsscenen" dengang. Senere blev hun gift, men på denne tid var hun tit "sammen" med Axl. 

Det blev senere erklæret i musik-magasinet "Classic Rock" og i "Rolling Stone", at den person, der udførte sex lydene på sangen faktisk var Adriana Smith, en on-off kæreste med trommeslageren Steven Adler, som angiveligt også havde en intim affære med forsangeren Axl Rose. Dette er også blevet bekræftet i Slash' selvbiografi. Det blev også erklæret i selvbiografien, at scenen blev optaget på rigtig vis, hvilket vil sige, at den blev optaget mens Axl og Adriana havde sex i studiet.

Slash erklærede også i sin selvbiografi, at han og Duff McKagan skrev det centrale riff i Rocket Queen sammen, før nogen af dem var begyndt i Hollywood Rose eller LA Guns. McKagan har udtalt, at sangen var blevet påvirket af gooves fra funk-gruppen "Cameo".

Sange af Guns N' Roses
Training Day

Training Day er en politi dramafilm fra 2001 instrueret af Antoine Fuqua, skrevet af David Ayer med Denzel Washington og Ethan Hawke i hovedrollerne. Filmen følger to LAPD narkotika detektiveri løbet af en 24-timers periode i bandemiljøet i South Los Angeles.

Training Day har gæsteoptrædener med Scott Glenn, Tom Berenger, Harris Yulin, Raymond J. Barry, Terry Crews, og Eva Mendes. Rapperene Dr. Dre, Snoop Dogg og Macy Gray medvirker også.

Handling 

Jake Hoyt (Ethan Hawke) er en ung betjent som rigtig gerne vil være efterforsker. For at kunne blive det må han tilbringe et par år i narkospanerbanden, men aller først må han gennem optagelsesprøven: Et døgn med Los Angeles hårdeste gadepolitimand, Alonzo Harris ( Denzel Washington). Alonzo er af den slags, der altid er ude efter de store drenge, der hellere banker voldtægtsmænd i stedet for at arrestere dem og som gerne beslaglægger narkotika fra skoleungdomen for selv at ryge det i bilen fem minutter senere. Alonzo har også kontrol over byens barskeste bander ved stadig at forsyne dem med ulige beslag, men han har også et pengeproblem; noget han til det yderste prøver at skjule for Hoyt.

Alt dette hårdt for Hoyt, som har fået "to serve and protect" ind en ske fra politiskolen. Nu må han bare glemme alt han har lært og spille efter Alonzos regler: It takes a wolf to catch a wolf. Bryder ham dem, risikerer han aldrig at blive noget stort, og han stiller derfor modvilligt op på det meste af det, Alonzo beder ham om.

Medvirkende 
 Denzel Washington – Alonzo Harris
 Ethan Hawke – Jake Hoyt
 Scott Glenn – Roger
 Tom Berenger – Stan Gursky
 Harris Yulin – Doug Rosselli
 Raymond J. Barry – Lou Jacobs
 Cliff Curtis – Smiley
 Dr. Dre – Paul
 Snoop Dogg – Blue
 Macy Gray – Sandman's Wife
 Charlotte Ayanna – Lisa Hoyt
 Eva Mendes – Sara Harris
 Nick Chinlund – Tim
 Jaime Gomez – Mark
 Raymond Cruz – Sniper
 Noel Gugliemi – Moreno
 Seidy López – Dreamer
 Denzel Whitaker – Dimitri
 Peter Greene – Jeff (ikke krediteret)
 Leonard A. Anderson – Ray (ikke krediteret)
 Samantha Becker – Letty (ikke krediteret)

Om filmen 
Filmen er 120 minutter lang. Filmen blev belønnet med en Oscar for bedste mandlige hovedrolle, der gik til Denzel Washington. Ethan Hawke blev også nomineret til bedste mandlige birolle. Filmen vandt to priser ved MTV Movie Awards hvor en af priserne gik til Snoop Dogg for bedste cameo. Den anden gik til Denzel Washington for bedste skurk. Coffeeshopen i starten af filmen, kaldet Quality Cafe, optræder i mange film, blandt andre Old School, Se7en, Ghost World, 60 sekunder, og Catch Me If You Can.

Soundtrack 

Et soundtrack med hiphop musik blev udgivet den 11. september 2001 af Priority Records. Det nåede op på plads 35 på Billboard 200 og 19 på Top R&B/Hip-Hop Albums og udgav to hit singler, Nelly's "#1" og Dr. Dre og DJ Quiks "Put It on Me".

Eksterne henvisninger 

 }
 Notes 
 Denzel Washing Training Day Interview at the BNET

Thrillerfilm fra USA
Amerikanske film fra 2001
Mafiafilm
Engelsksprogede film
Quality Cafe

Quality Cafe var et cafeteria i Los Angeles indtil 2007, der er blevet brugt som location i et stort antal Hollywoodfilm, som blandt andre Training Day, Old School, Se7en, Ghost World, 60 sekunder, og Catch Me If You Can.

Referencer 

Cafeterier
Bygninger, konstruktioner og anlæg i Los Angeles
Priority Records

Priority Records er et amerikansk-baseret pladeselskab, ejet og brugt af EMI, der har lavet en navn til sig ved primært at beskæftige sig med hiphopmusik. Selskabet blev grundlagt i 1985 i Los Angeles af tre tidligere K-tel chefer: Bryan Turner, Mark Cerami og Steve Drath. Priority har også stået for distribution for andre selskaber som Ruthless Records, Rhyme $yndicate Records, Death Row Records, Wu-Tang Records, Rawkus Records, No Limit Records og Roc-A-Fella Records. De har også udgivet soundtracket til Training Day, der udkom i 2001.

Kunstnere 
Følgende kunstnere har alle haft optagelser på Priority Records:
 Snoop Dogg, formand ifølge hiphopdx.com
 Ja Rule (i forbindelse med Mpire Entertainment)
 Egyptian Lover
 Al Kapone
 Anotha Level

Tidligere kunstnere
 Daz Dillinger
 Bad Azz
 Lil' ½ Dead
 Dr. Dre
 Don Jagwarr
 Eazy-E 
 MC Ren
 Ice Cube
 Da Lench Mob
 N.W.A
 Westside Connection
 WC
 11/5
 C-Murder 
 The California Raisins
 The BUMS
 Ice T
 Choclair 
 Organized Konfusion
 MC Eiht
 Paris
 Mack 10
 Magnapop
 DeVante Swing
 Ken Marlon Charles
 Lil Zane
 Paul Cullen

Eksterne henvisninger 
 Officielt website 

Pladeselskaber fra USA
Training Day (soundtrack)

Training Day: The Soundtrack er et soundtrack krimidramafilmen, Training Day fra 2001. Det blev udgivet den 11. september 2001, via Priority Records og indeholdt mest hiphop musik. Albummet klarede sig godt på Billboard charts, ved at nå op på nummer 35 på Billboard 200, nummer 19 på Top R&B/Hip-Hop Albums-listen og nummer 3 på Top Soundtracks-listen, og havde to hitsingler, "#1" af Nelly og "Put It on Me" af Dr. Dre, DJ Quik og Mimi.

Track liste
"Keep Your Eyes Open" – :06  
"W.O.L.V.E.S." – 3:57 (Krumbsnatcha & M.O.P.)
"Bounce, Rock, Golden State" – 4:05 (Xzibit, Ras Kass & Saafir) 
"Put It on Me" – 5:04 (Dr. Dre, DJ Quik & Mimi) 
"#1" – 4:23 (Nelly) 
"Fuck You" – 3:54 (Pharoahe Monch)
"Watch the Police" – 2:49 (C-Murder & Trick Daddy)  
"Dirty Ryders" – 4:20 (The Lox)  
"Crooked Cop" – 3:57 (Napalm) 
"American Dream" – 5:21 (Sean Combs, Mark Curry, Black Rob & David Bowie) 
"Greed" – 3:24 (Cypress Hill & Kokane) 
"Guns N' Roses" – 3:38 (Clipse & The Neptunes)  
"Tha Squeeze" – 3:28 (Gang Starr)  
"Let Us Go" – 4:38 (King Jacob & Professor) 
"Training Day (In My Hood)" – 4:21 (Roscoe) 
"Protect Your Head" – 4:18 (Soldier B)  
"Wolf or Sheep" – 3:41 (Mark Mancina)

Album fra 2001
Vic Chesnutt

James Victor "Vic" Chesnutt (12. november 1964 – 25. december 2009) var en amerikansk sanger og sangskriver.

Chesnutt udgav flere albums i løbet af sin karriere, herunder to produceret af Michael Stipe. Hans musikalske stil blev beskrevet som en "skæv, brydes version af Americana, der er jagende, sjove, gribende, og til tider mystiske, som regel alle på én gang".

Vic Chesnutt døde den 25. december 2009 af en overdosis.

Diskografi 
 1990 Little
 1991 West of Rome
 1993 Drunk
 1995 Is the Actor Happy?
 1996 About to Choke
 1998 The Salesman and Bernadette
 2000 Merriment
 2001 Left to his Own Devices
 2003 Silver Lake
 2005 Ghetto Bells
 2005 Extra Credit EP
 2007 North Star Deserter
 2008 Dark Developments
 2009 At the Cut
 2009 Skitter on Take-Off

Singer-songwritere fra USA
Personer fra Jacksonville
Knut Haugland

Knut Magne Haugland (23. september 1917 – 25. december 2009), var en norsk modstandsmand, officer, opdagelsesrejsende og museumsdirektør. Han deltog i Thor Heyerdahls Kon-Tiki ekspedition i 1947. Under anden verdenskrig deltog han i 1940 i kampe nær Narvik, og som medlem af Kompani Linge deltog han i Vemork-aktionen mod tungtvandsanlægget i Rjukan.

Efter at Tyskland besejrede norske styrker og påbegyndte besættelsen af Norge, trak Haugland sig tilbage til arbejdet på fabrikken Høvding Radiofabrikk i Oslo. Han blev hemmeligt involveret i den norske modstandsbevægelse. Han blev anholdt af Statspolitiet i august 1941, men flygtede fra fængslet, og flygtede til Storbritannien via Sverige.

Efter krigen fortsatte Haugland sin militære karriere i mange år, med undtagelse af 1947, da han deltog i Kon-Tiki ekspeditionen. I 1951 giftede han sig med bibliotekaren Ingeborg Prestholdt. Han var leder af den elektroniske efterretningstjeneste i det nordlige Norge, en vigtig rolle under Den Kolde Krig.

Fra 1963 blev han direktør for Norges Hjemmefrontmuseum. Han blev pensioneret fra denne stilling i 1983. Han var også direktør for Kon-Tiki Museet fra 1950 til 1990. Han afrundede sin karriere som bestyrelsesformand for Kon-Tiki Museet i 1991.

Knut Haugland døde den 25. december 2009, 92 år gammel.

Eksterne henvisninger 
 Nrk.no: Et symbol og forbillede. Haugland om sit forhold til Thor Heyerdahl
 Biografien om Knut Haugland 
 Nekrolog i The Times

Militærfolk fra Norge
Opdagelsesrejsende fra Norge
Medlemmer af Kompani Linge
Karlovy Vary (region)

Karlovy Vary (tjekkisk: Karlovarský kraj, tysk: Karlsbad) er en administrativ region i Tjekkiet, beliggende i den vestlige del af det historiske Bøhmen. Regionens administrationscenter er byen Karlovy Vary. Regionen har en udstrækning på 57 km fra nord til syd, og 77 km fra øst til vest.

Statistiske oplysninger 

Andel af landets Bruttonationalprodukt (2001): 2,3 %,

Større byer 
 Karlovy Vary
 Aš
 Cheb
 Chodov
 Františkovy Lázně
 Jáchymov
 Kraslice
 Loket
 Luby u Chebu
 Mariánské Lázně
 Nejdek
 Ostrov
 Skalná
 Sokolov

Eksterne henvisninger 

Regioner i Tjekkiet
Bøhmen
Rablende reklamer

Rablende reklamer var et tv-program, hvor der blev vist sjove reklamer for hele verden. Det blev vist i Danmark på TV 2, og var i efteråret 2009 blandt de 20 mest sete programmer i Danmark.

Referencer 

Tv-programmer fra Danmark
Kronblad

Kronblad (botanisk latin, petal) betegner mere eller mindre omdannede blade der omgiver støvdragerne i Angiospermernes blomster. De kan være helt eller delvis sammenvoksede, og kaldes så kronen, eller de kan være indbyrdes frie, og kaldes så kronblade. Kronblade er hos dyrebestøvede planter ofte stærkt farvede og kan udsende duft. Deres funktion er at tiltrække bestøvere og eventuelt at lede dem på vej til nektar, pollen og støvfang. Farven på kronbladene vil ofte afspejle en tilpasning til bestemte bestøvende organismer. Således er blomster der bestøves af dagaktive insekter ofte røde eller blå, de der bestøves af nataktive insekter ofte hvide og dufter om natten, de der bestøves af biller er ofte gule, mens fuglebestøvede planter ofte har røde eller orange blomster.

Se også 
 Botaniske fagudtryk
 Blosterblad
 Bægerblad
 Støvdrager
 Frugtanlæg

Biologi
Botanik
Frugtanlæg

Frugtanlæg (botanisk latin, gynøcium) eller støvvej er betegnelsen for det eller de hunlige organer i Angiospermernes blomster. I almindelighed består et frugtanlæg af frugtknuden – en fortykket basal del der indeholder frøanlæggene, en steril forlængelse kaldet griflen og for enden af denne et pollen-receptivt område kaldes støvfang (syn. ar). Ofte er støvfanget grenet og har en overflade med hår eller udvækster. Blandt de mange Blomsterplanter varieres der i det uendelige over denne grundplan – frugtknude, griffel, støvfang. 

Frugtanlægget kan bestå af en eller flere, frie eller sammenvoksede karpeller (syn. frugtblade). Terminologien for dette kan anskueliggøres i en tabel:

Sædighed 
Placeringen af fasthæftningspunktet for bæger og krone i forhold til frugtanlægget afgør blomstens sædighedsforhold. Hæfter de to elementer til blomstens akse under (på en flad blomsterbund længere ude) frugtanlægget tales om undersædighed (strengt taget undersædigt bloster). Hæfter de to elementer til blomstens akse over frugtanlægget tales om oversædighed (strengt taget oversædigt bloster). Hos visse plantearter er blomsterbunden krukkeformet med frugtanlægget siddende i bunden og bæger, krone og støvdragere på bægerets kant. Dette kaldes omkringsædighed.

Se også 
 Botaniske fagudtryk
 Bægerblad
 Kronblad
 Blosterblad
 Støvdrager

Referencer 

Botanik
Plantemorfologi